చైనా పెత్తనానికి శ్రీలంక జలక్ !
సిక్కిం వద్ద సరిహద్దులో భారత్ పై యుద్దానికి సై అంటున్న చైనాకు శ్రీలంక ఝలక్ ఇచ్చింది. శ్రీలంకలోని హంబన్‌తోట ఓడరేవుపై చైనా పెత్తనాన్ని పరిమితం చేయాలని శ్రీలంక ఎట్టకేలకు నిర్ణయించింది. ఈ మేరకు చైనా ప్రభుత్వరంగ ఓడరేవుల నిర్మాణ సంస్థ మర్చంట్ పోర్ట్ హోల్డింగ్స్‌తో చేసుకున్న ఒప్పందాన్ని శ్రీలంక క్యాబినెట్ సవరించింది.
శ్రీలంక దక్షిణతీరంలోని హంబన్‌తోటలో ప్రపంచంలోకెల్లా అతిపెద్ద షాపింగ్ బజార్లున్న ప్రాంతానికి సమీపంలో రూ.7,399 కోట్ల వ్యయంతో చైనా నౌకాశ్రయాన్ని నిర్మించింది. పైగా ఆ నౌకాశ్రయంలో 80 శాతం వాటాలను తానే తీసుకున్నది. చైనా సిల్క్ రూట్ పునరుద్ధరణ పేరిట ఆసియాలోని పలు దేశాల మీదుగా జల, భూమార్గాలను నిర్మిస్తున్నది.
దీని వల్ల తమ భూములు పోతాయని స్థానిక శ్రీలంక ప్రజలు ఉద్యమించారు. చైనా చర్యలు హిందూ మహాసముద్ర దేశాల భద్రతకు, సార్వభౌమత్వాలకు భంగకరమని భారత్ తోపాటు పలు దేశాలు తీవ్ర అభ్యంతరం వ్యక్తం చేశాయి. జపాన్, అమెరికా కూడా వ్యతిరేకించాయి.
అటు ప్రజలు, రాజకీయ పార్టీల నుంచి వ్యతిరేకత, అంతర్జాతీయంగా అభ్యంతరాల నేపథ్యంలో శ్రీలంక ప్రభుత్వం పునరాలోచనలో పడింది. మంత్రివర్గ సమీక్ష అనంతరం హంబన్‌తోట ఓడరేవుపై చైనా పాత్రను తగ్గించింది. వాణిజ్య కార్యకలాపాలపై మాత్రం హక్కులు కల్పించింది. సైనిక అవసరాల కోసం వినియోగించుకోకుండా కట్టడి చేసింది.
chaina pettanaaniki srilanka jalak !
sikkim vadda sarihaddulo bharat pai yuddaaniki sai antunna chainaaku srilanka jhalak ichindi. srilankaloni hambanneto odarevupai chaina pettanaanni parimitam cheyalani srilanka ettakelaku nirnayinchindi. ee meraku chaina prabhutvaranga odarevula nirmaana samstha marchant port holdingseatho chesukunna oppandaanni srilanka cabinet savarinchindi.
srilanka dakshinateeramlooni hambannetola prapanchamlokella atipedda shopping bajaarlunna praantaaniki sameepamlo roo.7,399 kotla vyayamtho chaina naukaasrayaanni nirminchindi. paiga aa naukaasrayamlo 80 saatam vaataalanu taane teesukunnadi. chaina silk root punaruddharana paerita aasiyaaloni palu deshaala meedugaa jala, bhoomaargaalanu nirmistunnadi.
deeni valla tama bhoomulu potayani sthaanika srilanka prajalu udyaminchaaru. chaina charyalu hindu mahasamudra deshaala bhadrataku, saarvabhoumatvaalaku bhangakaramani bharat thopaatu palu deshaalu teevra abhyantaram vyaktam chesaayi. japan, america kuudaa vyatirekinchaayi.
atu prajalu, rajakeeya paarteela nunchi vyatirekata, antarjaatiiyamgaa abhyantaraala nepathyamlo srilanka prabhutvam punaraalochanalo padindi. mantrivarga sameeksha anantaram hambanneto odarevupai chaina paatranu tagginchindi. vaanijya kaaryakalaapaalapai maatram hakkulu kalpinchindi. sainika avasaraala kosam viniyoginchukokunda kattadi chesindi.